CELEX: 62020TN0533
Language: mt
Date: 2020-08-24 00:00:00
Title: Kawża T-533/20: Rikors ippreżentat fl-24 ta’ Awwissu 2020 – Green Power Technologies vs Il-Kummissjoni u Empresa Común ECSEL

3.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 371/17
            
         
      Rikors ippreżentat fl-24 ta’ Awwissu 2020 – Green Power Technologies vs Il-Kummissjoni u Empresa Común ECSEL
      (Kawża T-533/20)
      (2020/C 371/20)
      Lingwa tal-kawża: l-Ispanjol
      
         Partijiet
      
      
         Rikorrent: Green Power Technologies, S.L. (Bollullos de la Mitación, Spanja) (rappreżentanti: A. León González u A. Martínez Solís, avukati)
      
         Konvenuti: Il-Kummissjoni Ewropea u Empresa Común ECSEL
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tirrikonoxxi u tiddikjara li l-OLAF, permezz tar-rapport tiegħu tad-9 ta’ Lulju 2018, tad-deċiżjoni li tirratifikah permezz tal-posta eletronika tat-12 ta’ Ġunju 2020, u tal-aġir tiegħu f’dan il-każ kiser l-acquis ġuridiku tal-Unjoni u, konsegwentement, tannulla l-imsemmi rapport;
               
            
                  —
               
               
                  tirrikonoxxi u tiddikjara li GPTECH wettqet korrettament l-obbligi kuntrattwali tagħha abbażi tal-proġetti POLLUX (100205), IoE (269374), MOTORBRAIN (270693) u AGATE (325630); konsegwentement, tiddikjara eliġibbli l-ispejjeż li qiegħed jintalab l-irkupru tagħhom bin-nota ta’ debitu 4440200016 maħruġa minn ECSEL;
               
            
                  —
               
               
                  abbażi ta’ dak li jippreċedi, tiddikjara li t-talba ta’ ECSEL fl-ammont ta’ EUR 200 930,35hija infondata u inammissibbli u, għaldaqstant, tannulla n-nota ta’ debitu maħruġa minn ECSEL; l-istess japplika għall-“pre-information letter” tal-20 ta’ Jannar 2019 li tagħti lok għaliha;
               
            
                  —
               
               
                  sussidjarjament, fil-każ li ma tiġix iddikjarata n-nullità tan-nota ta’ debitu, tiddikjara r-responsabbiltà tal-Kummissjoni għal arrikkiment indebitu;
               
            
                  —
               
               
                  tikkundanna għall-ispejjeż lill-Kummissjoni u lil ECSEL jew, fil-każ li ma jintlaqgħux it-talbiet ta’ dan ir-rikors, tonqos milli tikkundanna għall-ispejjeż lir-rikorrent, fid-dawl tal-kumplessità ta’ dan il-każ, kif ukoll id-dubji ta’ fatt u ta’ liġi li jippreżenta l-imsemmi każ.
               
            
         Motivi u argumenti prinċipali
      
      Dan ir-rikors jinkludi talbiet ta’ annullament u talbiet ibbażati fuq l-Artikolu 272 TFUE. Fir-rigward ta’ dawn tal-aħħar, il-Qorti Ġenerali hija mitluba tirrikonoxxi l-inammissibbiltà tal-ordni ta’ rkupru tas-somom allegatament dovuti u tad-danni indikati fin-nota ta’ debitu maħruġa mill-ECSEL.
      Insostenn tar-rikors tiegħu, ir-rikorrent jinvoka ħames motivi.
      
               
                  1.
               
               
                  L-ewwel motiv ibbażat fuq il-ksur tad-drittijiet fundamentali tal-Unjoni Ewropea mill-OLAF u minn ECSEL, peress li l-portata ġenerali tal-imsemmija drittijiet għandha l-konsegwenza li ebda wieħed minn dawn il-korpi ma jista’ jwettaq aġir li jikser id-drittijiet fundamentali u l-acquis ġuridiku proprju tal-Unjoni.
               
            
               
                  2.
               
               
                  It-tieni motiv ibbażat fuq il-fatt li l-OLAF ma jifhimx l-attività normali ta’ GPTECH u ma użax tekniċi speċjalizzati f’riċerka u żvilupp li huma kapaċi jifhmu tali attività.
               
            
               
                  3.
               
               
                  It-tielet motiv ibbażat fuq il-fatt li l-OLAF ma ħax inkunsiderazzjoni l-allegazzjonijiet ta’ GPTECH u ma ttrażmettiex l-Annessi li fuqhom ibbaża d-deċiżjoni tiegħu, li jirrappreżenta ksur tad-dritt għal amministrazzjoni tajba (Artikolu 41 tal-Karta) u tad-dritt tad-difiża (Artikoli 47 u 48 tal-Karta).
               
            
               
                  4.
               
               
                  Ir-raba’ motiv ibbażat fuq l-eliġibbiltà tal-ispejjeż li huwa mitlub l-irkupru tagħhom permezz tan-nota ta’ debitu inkwistjoni, u ksur tal-punti II.4, II.7.1; II.14.1.a), b), c) u f); u tal-punt II.15 tas-7th Research Framework Programme Grant Agreement.
                  
               
            
               
                  5.
               
               
                  Il-ħames motiv ibbażat fuq arrikkiment indebitu ta’ ECSEL, sa fejn il-proġetti tlestew fit-terminu preskritt.